8. 3. 78 De Europæiske  Fællesskabers  Tidende Nr. C 59/43 
Udtalelse  om  »første  program  af forskningsaktioner  på området  medicinsk  forskning  og 
offentligt  sundhedsvæsen« 
Den tekst,  som  har  været  genstand  for udtalelsen,  er ikke  offentliggjort  i De Europæiske 
Fællesskabers  Tidende. 
A. UDTALELSENS  JURIDISKE  GRUNDLAG 
Rådet  besluttede  den  18. juli 1977  i medfør  af artikel  198  i traktaten  om oprettelse  af Det 
europæiske  økonomiske  Fællesskab  at høre  Det  økonomiske  og sociale  Udvalg  om  det 
nævnte  emne. 
B. DET  ØKONOMISKE  OG  SOCIALE  UDVALGS  UDTALELSE 
Det økonomiske  og sociale  Udvalg  vedtog  på sin 153.  plenarforsamling,  afholdt  i Bruxelles 
den 23. og 24. november  1977,  sin udtalelse  om det nævnte  emne. 
Udtalelsens  ordlyd  er følgende: 
DET  ØKONOMISKE  OG  SOCIALE  UDVALG  HAR  — 
under  henvisning  til traktaten  om  oprettelse  af Det 
europæiske  økonomiske  Fællesskab,  særlig  artikel  198, 
under  henvisning  til anmodning  om udtalelse  fra Rådet 
af 18. juli 1977, 
under  henvisning  til beslutning  truffet  af Udvalgets 
formand  den  2. september  1977  om  at pålægge  Afde-
lingen  for  miljøbeskyttelse,  sundhedsvæsen  og forbrug 
at forberede  en udtalelse  og beretning  herom, 
under  henvisning  til udtalelse  vedtaget  af Afdelingen  for 
miljøbeskyttelse,  sundhedsvæsen  og forbrug  på mødet 
den 15. november  1977, 
under  henvisning  til beretning  aflagt  af ordføreren,  Sir 
John  Peel, 
under  henvisning  til forhandlingerne  på den  153.  ple-
narforsamling  den  23.  og 24.  november  1977,  mødet 
den 23. november,  og 
ud fra følgende  betragtning: 
En samordnet  fællesskabsaktion  vil bidrage  til en yder-
ligere  effektivisering  af de nationale  forskningspro-
grammer  inden  for bestemte  velafgrænsede,  medicinske 
forskningsområder  — 
enstemmigt 
VEDTAGET  FØLGENDE  UDTALELSE: 
Udvalget  godkender  programmet  og fremsætter  føl-
gende  bemærkninger: 1. Almindelige  bemærkninger 
1.1. Udvalget  hilser  forslagene  velkommen  og erkender, 
at der er behov  for en samordnet  aktion  såvel  inden  for 
medicinsk  som  andre  former  for forskning.  Det beklager 
imidlertid,  at de disponible  midler  til forskning  inden 
for medicin  og offentligt  sundhedsvæsen  for øjeblikket 
er særdeles  utilstrækkelige,  og håber,  at der i den  nær-
meste  fremtid  vil blive  forelagt  mere  vidtrækkende 
programmer.  Endvidere  er det  påkrævet,  at sådanne 
samordnede  aktioner  overvåges  særdeles  indgående  og 
koncentreres  omkring  områder,  hvor  rent  nationale 
programmer  af en række  forskellige  årsager  ikke  er den 
bedste  løsning,  og hvor  man  må forvente,  at et sådant 
EF-samarbejde  hurtigere  vil give  væsentlige  resultater. 
1.2. Et samordnet  program  for en forskningsaktion  må 
nødvendigvis  underkastes  en overordentlig  nøje  under-
søgelse  med  hensyn  til dets  videnskabelige  værdi  og den 
gavn,  som  Fællesskabet  som  helhed  vil kunne  opnå 
herigennem. 
1.3. Udvalget  glæder  sig over  at kunne  konstatere,  at 
emnerne  for det første  program  er valgt  under  hensyn-
tagen  til aktiviteterne  inden  for  andre  internationale 
organisationer,  som  f.eks.  WHO,  Det  europæiske  råd 
for medicinsk  forskning  og Den  europæiske  fond  for 
Videnskab. 
1.4. Udvalget  er klar  over,  at man  ved  valget  af de tre 
første  emner  for en samordnet  aktion  nødvendigvis  har 
måttet  forbigå  mange  andre  emner  af tilsvarende  betyd-
ning;  den  udtrykker  imidlertid  tilfredshed  med,  at der i 
1978  sandsynligvis  forelægges  endnu  et program. 
Nr. C 59/44 De Europæiske  Fællesskabers  Tidende 8. 3. 78 
1.5. Det  vil forhåbentligt  blive  muligt  i disse  og senere 
programmer  at inddrage  ikke-medlemsstater,  når  det 
drejer  sig om emner,  der  kan  tænkes  at egne  sig til at 
blive  taget  op i endnu  bredere  sammenhæng.  CREST 
følger  dette  princip  med  hensyn  til andre  forsknings-
programmer  (ikke  medicinsk  forskning). 
2. Særlige  bemærkninger 
2.1. Efterhånden  som  er række  andre  væsentlige  år-
sager  til dødfødte  børn  samt  dødelighed,  sygelighed  og 
handicaps  blandt  nyfødte  gradvis  bliver  fjernet,  er be-
tydningen  af medfødte  misdannelser  som  årsag  til så-
danne  tilfælde  blevet  større  for både  den  enkelte  familie 
og samfundet  som  helhed.  Dette  område  egner  sig der-
for specielt  for  indsamling  af oplysninger  om  såvel 
hyppighed  som  ætiologiske  faktorer.  Det  er navnlig  vig-
tigt at få fastlagt  en klart  defineret  liste  over  medfødte 
misdannelser,  da disse  er langt  mere  udbredte  end 
normalt  antaget,  og da uklarhed  med  hensyn  til netop 
hvilke,  der  skal  opføres  på denne  liste,  kan  medføre 
indsamling  af ufuldstændige  oplysninger  og resultater, 
der ikke  kan  sammenlignes.  Da både  genetiske  og mil-
jømæssigt  faktorer  indgår  i årsagerne  til medfødte 
misdannelser,  påpeger  Udvalget,  at der også  må indsam-
les oplysninger  om  forældrenes  etniske  herkomst  og 
alder,  også  selv  om andre  detaljer  i patientens  normale 
anamnese  ikke  umiddelbart  kan  skaffes  oplyst.  Medta-
gelsen  af medfødte  stofskiftesygdomme,  fordøjelsessyg-
domme  hos  børn  og mongolisme  viser,  at der findes  et 
betydeligt  antal  medfødte  misdannelser,  som  ofte  ikke 
diagnosticeres  umiddelbart  i forbindelse  med  fødslen,  og 
disse  må nødvendigvis  medtages  på et senere  stadium  i 
forskningsprogrammet,  hvis  der  skal  opnås  menings-fyldte  resultater,  som  omfatter  samtlige  de legemsfejl, 
der forekommer  i sidste  del  af fostertilværelsen  og 
blandt  nyfødte. 
2.2. De  individuelle  sociale  og medicinske  problemer, 
der er knyttet  til en hurtig  forøgelse  af gennemsnitsleve-
alderen,  vil i de kommende  år blive  meget  mærkbare  i 
samtlige  medlemsstater.  De fysiologiske  og patologiske 
forandringer,  der  indtræffer  under  ældningsprocessen, 
er meget  omfattende,  og emnet  er umådeligt  stort.  Det 
glæder  derfor  Udvalget,  at de specifikke  emner,  som 
skal behandles  i dette  første  program,  er nøje  begræn-
sede og klart  definerede.  Man  bør,  når det drejer  sig om 
andre  former  for  fælles  politik,  tage  hensyn  til disse 
forskningsresultater. 
2.3. Ud  fra  et rent  medicinsk  synspunkt  er det  tvivl-
somt,  om  en fællesskabsaktion  med  henblik  på forsk-
ning  inden  for  området  ekstrakorporel  oxygenering 
hurtigere  vil forøge  vor viden  hurtigere  end  medlemssta-
ternes  igangværende  forskningsprogrammer.  Da frem-
skridt  på dette  område  hovedsagelig  skyldes  den  rent 
teknologiske  udvikling  og udviklingen  af specialudstyr, 
håber  Udvalget  imidlertid,  at det på grundlag  af tvær-
fagligt  samarbejde  på internationalt  plan  vil blive  lettere 
at løse  mange  af de tilbageværende  problemer  på dette 
område,  som  hører  til blandt  de vigtigste  af de nye 
lægevidenskabelige  forskningsområder.  De større  mu-
ligheder  for  at benytte  højtudviklet  og specialiseret 
udstyr,  som  er fremstillet  i de forskellige  lande,  bør 
bevirke,  at man  hurtigere  kan  vurdere  udstyrets  effekti-
vitet,  samtidig  med  at der gives  et lille,  men  væsentligt, 
bidrag  til samhandelen  inden  for Fællesskabet. 
Udfærdiget  i Bruxelles,  den  23. november  1977. 
• Basil  de FERRANTI 
Formand  for 
Det økonomiske  og  sociale  Udvalg